Ļubova Volosova

Ļubova Volosova (; dzimusi ) ir Krievijas brīvā stila cīkstone, olimpiskās bronzas medaļas ieguvēja (2012), divkārtējā Eiropas čempione (2006, 2010), vairākkārtējā pasaules čempionātu medaļniece, Krievijas Nopelniem bagātā sporta meistare (2010), trīskārtējā Krievijas čempione (2006, 2007, 2011).

 Biogrāfija 
Ļubova Volosova dzimusi 1982. gada 16. augustā Krasnojarskas novada Taštipas ciemā. Ar cīņas sportu sāka nodarboties 1994. gadā 12 gadu vecumā. Viņas pirmais treneris bija Oļegs Sagatajevs. 1998. gadā Volosova iekļuva Krievijas jaunatnes, bet pēc tam arī pieaugušo izlases sastāvā. 1998. gadā viņā izpildīja Krievijas Sporta meistara, 2001. gadā Krievijas Starptautiskās klases sporta meistara normatīvu. Mācoties Angarskas olimpisko rezervju skolā, viņa uzvarēja Pasaules brīvās cīņas čempionātu kadetiem. No 2004. gada dzīvo un trenējas Ulanudē Krievijas Nopelniem bagātā trenera Andreja Buzina vadībā.

2012. gada 8. augustā olimpiskajās spēlēs Londonā Volosova cīņā par iekļūšanu finālā zaudēja ķīnietei Dzjinai Žuisjue. Tai pašā dienā, uzvarot polieti Evu Mihaliku viņa izcīnīja bronzas medaļu.

Pēc olimpiādes uz laiku atstāja lielo sportu, dzīvoja Ulanudē un nodarbojās biznesu un mācījās Burjatijas Valsts universitātes Juridiskajā fakultātē.Любовь Волосова: «Возможно, я вернусь в большой спорт»   No 2015. gada strādā OMON "Krečet" vienībā.

2016. gadā mēģināja atgriezties lielajā sportā,Любовь Волосова вернулась в большой спорт с бронзой чемпионата России  Krievijas čempionātā cīņās sportā ieguva bronzas medaļu svara kategorijā līdz 63 kg, bet olimpiādei nekvalificējās.

 Apbalvojumi un pagodinājumi 
 Ordeņa "Par nopelniem Tēvijas labā", 2. pakāpes medaļa.
 Ulanudes Goda pilsone.
 Ļubovas Volosovas vārds iekalts uz Londonas olimpiskajām spēlēm veltītās Krievijas bankas 10 rubļu piemiņas monētas.Ļubovas Volosovas vārds iekalts uz Krievijas bankas piemiņas monētas. 

 Atsauces 

 Ārējās saites 

Kategorija:1982. gadā dzimušie
Kategorija:Krievijas cīkstoņi
Kategorija:2012. gada vasaras olimpisko spēļu dalībnieki
Kategorija:Krievijas Nopelniem bagātie sporta meistari
Kategorija:Olimpiskie bronzas medaļnieki cīņas sportā
Kategorija:Krievijas olimpiskie bronzas medaļnieki